Novi Grad, Sarajevo - Wikipedia, slobodna enciklopedija

# Novi Grad, Sarajevo

### Sa Wikipedije, slobodne enciklopedije

Novi Grad Sarajevo

(Grb)

Općina | Novi Grad sarajevo
Središte općine |
Površina | 47,98 km²
Stanovništvo - Ukupno - Gustoća | 118800 2527,65/km²
Načelnik | Damir Hadžić

Općina Novi Grad Sarajevo kao administrativni, kulturni, obrazovni, zdravstveni i privredni centar grada Sarajeva formirana je 12. aprila 1978. godine podjelom ranije općine Novo Sarajevo u sastavu grada Sarajeva na dvije nove općine: Novo Sarajevo i Novi Grad. Obuhvatila je industrijsko predgrađe i novoizgrađena naselja Sarajeva. Prostire se na površini od 47,98 kilometara kvadratnih i graniči sa općinama Novo Sarajevo, Ilidža, Vogošća i Ilijaš. Na dan konstituisanja SO u ovom dijelu Sarajeva živjelo je 60.000 stanovnika u 18 mjesnih zajednica. Prije rata, a prema popisu stanovništva iz 1991. godine općina Novi Grad je imala 136.746 stanovnika. Prema posljednjim statističkim podacima službe za opću upravu na ovom lokalitetu trenutno živi 118,800 stanovnika.

## [uredi] Historija

Općina Novi Grad Sarajevo kao administrativna jedinica lokalne vlasti nastala je 1978. godine i to teritorijalnom preraspodjelom općina u Sarajevu. Ubrzanim širenjem Sarajeva, privrednom izgradnjom i prirastom stanovništva krenula je intenzivna gradnja ove općine na lokalitetu Sarajevskog polja. U ovom periodu izgrađena su čitava naselja (Alipašino Polje, Mojmilo, Sarajpolje i Dobrinja).

14. Zimske Olimpijske igre, održane u 1984. godine u Sarajevu i planinama oko Sarajeva, predstavljale su snagu jo šbržeg razvoja ovog područja. Za samo nekoliko godina podignuta su velika stambena naselja sa pratećim infrastrukturnim kapacitetima i javnim objektima tako da je općina imala blizu 136,746 stanovnika u periodu 1991. godine.

U periodu Agresije na Bosnu i Hercegovinu 1992.-1995. općina je pretrpjela velike promjene u pogledu devastiranja privrednih, stambenih i javnih objekata, ljudskih gubitaka, pa i promjene teritorijalnih granica.

Od 1996. godine, zajedno sa obnovom Sarajeva, odpočinje proces intenzivne obnove, oporavka i nove gradnje općine Novi Grad Sarajevo. Za samo nekoliko godina općina je dobila karakter moderne urbane cjeline.

## [uredi] Geografija

Područje općine Novi Grad Sarajevo je sastavni dio Sarajevskog polja ukupne površine 47,98 kvadratnih kilometara i predstavlja jugositočni dio prostrane sarajevsko-zeničke kotline, najvećeg tercijernog bazena u dinarskom prostranstvu. Porsječna nadmorska visina je 500 metara. Najviša tačka je brdo Žuč na visini od 850 metara, a najniža u Reljevu na sjeveru općine 482 metra.

Okružena je planinama Trebević i Igman sa jugozapadne i zapadne strane, a Humskim brdom prema sjeveroistoku. Otvoreni vodotoci su rijeke: Miljacka, Dobrinja i Bosna, a potoci Riječica, Buća potok i Lepinica. Zbog konfiguracije tla i pritoka vodostaj često varira u toku godine.

Zemljište je vrlo složene geološke građe koje se naročito mijenjalo tokom prošlog vijeka. Povoljne karakteristike Sarajevskog polja oduvijek su pogodovale za život i rad ljudi. Intenzivnim naseljavanjem i gradnjom nestajale su poljoprivredne i šumske površine i pretvarane u građevinsko zemljište.

Klima je kontinentalna sa specifičnostima kotlinskog karaktera. Magle su prisutne u sva tri godišnja doba. Prosječne temperature zraka su neujednačene i imaju pojave izrazito maksimalnih i minimalnih vrijednosti. Česte su i temperaturne inverzije kada je temperatura u kotlini niža od onih u planinama.

## [uredi] Stanovništvo

  Glavni članak: Demografija Novog Grada

  Glavni članak: Spisak naseljenih mjesta u Novom Gradu

Po posljednjem službenom popisu stanovništva iz 1991. godine, općina Novi Grad (u to vrijeme jedna od 5 gradskih općina Grada Sarajeva) imala je 136.616 stanovnika, raspoređenih u 3 naselja. Poslije potpisivanja Daytonskog sporazuma, veći dio općine Novi Grad ušao je u sastav Federacije Bosne i Hercegovine. U sastav Republike Srpske ušao je dio naseljenog mjesta Sarajevo-dio.

### [uredi] Nacionalni sastav stanovništva - općina Novi Grad, popis 1991.

ukupno: 136.616

- Bošnjaci - 69.430 (50,82%)
- Srbi - 37.591 (27,51%)
- Hrvati - 8.889 (6,50%)
- Jugoslaveni - 15.580 (11,40%)
- ostali, neopredijeljeni i nepoznato - 5.126 (3,75%)

## [uredi] Privreda

### [uredi] Turizam

## [uredi] Politika

## [uredi] Kultura

## [uredi] Sport

## [uredi] Poznate ličnosti

## [uredi] Također pogledajte

- Sarajevo

## [uredi] Vanjski linkovi

- Službena stranica Općine
- answers.com o Općini Novi Grad Sarajevo

Preuzeto sa: "http://bs.wikipedia.org../../../n/o/v/Novi_Grad%2C_Sarajevo_5be6.html"

Kategorije: Općine Bosne i Hercegovine | Kanton Sarajevo

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Hrvatski
- Srpskohrvatski / Српскохрватски